stanford-oval/wikipedia huggingface dataset:
Leshan

| Leshan 乐山 |
| --- | --- |
 Kaupunkinäkymää
 Leshanin sijainti Sichuanissa
 Leshan
 Koordinaatit: 29°34′N, 103°46′E 
Valtio:  Kiina
Maakunta:  Sichuan
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  12 827,49 km²
Väkiluku (2010):  3 235 759
 – Väestötiheys:  252 as./km²
 
 www.leshan.gov.cn 
Infobox OKVirheellinen NIMI-arvo: 
Leshan on prefektuuritason kaupunki Kiinan kansantasavallassa Sichuanin maakunnassa, noin 130 km Chengdun eteläpuolella.
Hallinnollinen jako

Leshan käsittää neljä varsinaista kaupunkipiiriä, neljä piirikuntaa, kaksi autonomista piirikuntaa ja yhden piirikunnallisen kaupungin. Osat ovat seuraavat:
Kaupunkipiiri Shizhong (市中区 = "Keskusta"), 825 km², 660 000 asukasta, kaupungin keskusta ja hallintokeskus;
Kaupunkipiiri Shawan (沙湾区), 617 km², 190 000 asukasta;
Kaupunkipiiri Wutongqiao (五通桥区), 474 km², 310 000 asukasta;
Kaupunkipiiri Jinkouhe (金口河区), 598 km², 50 000 asukasta;
Piirikunta Qianwei (犍为县), 1 375 km², 430 000 asukasta;
Piirikunta Jingyan (井研县), 841 km², 280 000 asukasta;
Piirikunta Jiajiang (夹江县), 749 km², 340 000 asukasta;
Piirikunta Muchuan (沐川县), 1 401 km², 220 000 asukasta;
Autonominen Yi-piirikunta Ebian (峨边彝族自治县), 2.395 km², 140 000 asukasta;
Autonominen Yi-piirikunta Mabian (马边彝族自治县), 2.383 km², 180 000 asukasta;
Kaupunki Emeishan (峨眉山市), 1 168 km², 440 000  asukasta.
Nähtävyyksiä

Kaupungin alueella virtaa kolme jokea, Minjoki, Dadujoki ja Qingyijoki, joiden yhtymäkohdan välittömässä läheisyydessä sijaitsee maailman suurin Buddhan patsas, Leshanin jättiläisbuddha. Buddhalaismunkit veistivät patsaan rantakallioon vuosien 719 ja 803 välisenä aikana. Istuva Buddha on 71 metriä korkea, ja sen hartioiden leveys on 28 metriä. Yksistään patsaan pään korkeus on noin 15 metriä.
Leshaniin kuuluvan Emeishanin kaupungin tuntumassa on lisäksi Emei Shan -vuori, joka on yksi neljästä buddhalaisten pyhistä vuorista Kiinassa ja lukeutuu myös UNESCOn maailmanperintökohteisiin.
Jättiläisbuddha vedenpinnasta katsottuna
Buddhan kasvot
Buddhan jalka
Aiheesta muualla

Kuvia tai muita tiedostoja aiheesta Leshan Wikimedia Commonsissa
Liam Corrigan

| Mitalit> Maa:   Yhdysvallat.Miesten soutu. Olympialaiset  | Mitalit> Maa:   Yhdysvallat.Miesten soutu. Olympialaiset  | Mitalit> Maa:   Yhdysvallat.Miesten soutu. Olympialaiset  | Maa:   Yhdysvallat> Miesten soutu. |
| --- | --- | --- | --- |
|  Kultaa | Pariisi 2024 | nelonen i.p. |  |
| MM-kilpailut  | MM-kilpailut  | MM-kilpailut  |  |
|  Hopeaa | Belgrad 2023 | nelonen i.p. |  |
Liam Corrigan (s. 11. syyskuuta 1997) on yhdysvaltalainen soutaja. Hän on perämiehettömän nelosen olympiavoittaja.
Corrigan kilpaili Tokion olympialaisissa 2021 kahdeksikossa ja sijoittui neljänneksi. Vuoden 2022 MM-kilpailuissa sijoitus oli jälleen neljäs. Vuonna 2023 hän saavutti MM-hopeaa Justin Bestin, Nicholas Meadin ja Michael Gradyn kanssa perämiehettömässä nelosessa. Pariisin olympialaisissa 2024 he voittivat kultaa 0,85 sekunnin erolla Uuden-Seelannin venekuntaan.
Viekää minut baariin taas...

| Viekää minut baariin taas> .. Pekka Myllykoski ja Jytäjemmarit |
| --- | --- | --- |

Studioalbumin tiedot
 Äänitetty : 13.–19. kesäkuuta 2003
 Julkaistu: 1. huhtikuuta 2004
 Tyylilaji: kantri
 Kesto: 51.07
 Levy-yhtiö: Äänimaisema Oy
PM&JJ:n muut julkaisut
|   | Viekää minut baariin taas... 2004 | Y-e-ah! 2006 |
Viekää minut baariin taas... on Pekka Myllykoski ja Jytäjemmarit -yhtyeen esikoisalbumi, joka julkaistiin aprillipäivänä 2004. Levy sisältää (neljää käännöskappaletta lukuun ottamatta) yhtyeen omia kantrikappaleita, joista osa on Antero Gustafssonin ja osa Marko Ahon säveltämiä tai sanoittamia. Yhtye kutsuu musiikkiaan ”underground countryksi” (UC).
Kappaleet

Bosnia ja Hertsegovina – 2.15 (säv., san. ja sov. Gustafsson)
Ilta oopperassa – 4.33 (säv. Aho & Gustafsson)
Viekää minut baariin taas... – 3.50 (säv., san. ja sov. Aho & Gustafsson)
Taas yksi juotu on – 4.03 (säv. Aho, san. Aho, sov. Aho & Gustafsson)
Torin laidalla – 3.25 (alkup. St Olav’s Gate, säv. Tom Russell, suom. san. Aho)
Ei kai sillä Peitsamollakaan ole helppoa – 3.31 (säv. Aho & Gustafsson, san. Aho, sov. Aho)
Kapakka-kantri – 3.05 (säv., san. ja sov. Gustafsson)
Sunnuntaihaamut – 4.26 (alkup. Too Much Sleep On a Sunday, säv. Wiley Cousins, suom. san. Aho)
Lankit lattiaan – 3.52 (säv., san. ja sov. Jytäjemmarit)
Puhun sekavia vain – 2.48 (alkup. Going Down the Highway, säv. Mike Settle, suom. san. Gustafsson)
Kiviset miehet – 3.40 (säv., san. ja sov. Gustafsson)
Syyskuu – 3.40 (säv., san. ja sov. Aho)
Tapahtui Kauniaisissa – 2.23 (säv., san. ja sov. Gustafsson)
Näinkö aika kuluu, Neil Young – 2.57 (säv., san. ja sov. Gustafsson)
Kuulin läpi greipin – 3.24 (alkup. I Heard It Through the Grapevine. säv. Whitfield & Strong, suom. san. Gustafsson & Vanhapelto)
+
"Viekää minut baariin taas..." -video
Arvostelut

Soundi:
Aiheesta muualla

Mökkipäiväkirja äänityssessioista[vanhentunut linkki]
Albumin esittely (Arkistoitu – Internet Archive)
Kappaleiden sanat ja taustatarinat (Arkistoitu – Internet Archive)
Liikenneturvallisuus

Liikenneturvallisuus on yhteispeliä, linja-auto Helsingin Rautatientorilla kiitämässä punaisia valoja päin
Onnettomuus Kehä I:llä Helsingissä 2006
Liikenneturvallisuus tarkoittaa eri tienkäyttäjien turvallisuutta mitattuna onnettomuuksien uhrien lukumäärällä. Keskeisiä riskitekijöitä ovat kuljettajat, ajoneuvot ja liikenneväylät. Liikenneturvallisuuden parantamisen avaintekijöitä ovat kuljettajien asenteisiin ja ajotapaan puuttuminen, ajoneuvojen turvallisuuden kehittäminen ja liikenneväylien ylläpito ja parantaminen.
Ajoneuvon turvallisuus

Vuonna 1997 EuroNCAPilla alettiin testata suosituimpien uusien automallien kestävyyttä erilaisissa onnettomuustilanteissa. Tämä nosti turvallisuuden merkittäväksi kilpailutekijäksi, sillä testeissä havaittiin suuria eroja eri automallien välillä. Liikenneturvallisuuden tutkija Timo Ernvall on sanonut, että riski kuolla vuosimallin 2000 autossa on 30 prosenttia pienempi kuin 1990-luvun alkupuolella valmistetussa autossa. Elektroniikan nopea kehittyminen on myös mahdollistanut onnettomuuksia ehkäisevän ajoneuvotekniikan kehittymisen: Lukkiutumattomat jarrut ja ajonvakautusjärjestelmät ovat yleisiä uusimmissa ajoneuvoissa. Vuosien 2006–2010 liikenneturvallisuusohjelmassa mainitaan myös useita tulevaisuuden järjestelmiä, jotka säätelevät nopeutta ja kaistallapysymistä, varoittavat kuljettajan väsymyksestä, auttavat näkemään pimeässä, estävät ajamasta alkoholin vaikutuksen alaisena, auttavat suunnistuksessa ja nopeuttavat avunpyynnön tekemistä hätätilanteessa. Aina ei kuitenkaan pelkkä tekninen toteutus ole esteenä järjestelmien käyttöönotolle. Asian eteneminen riippuu järjestelmien hinnasta, lainsäädännöstä ja siitä koetaanko järjestelmää edes tarpeelliseksi. Sen vuoksi järjestelmien tutkiminen, analysointi, tiedottaminen ja sen kautta ennakkoluulojen poistaminen on myös tärkeässä osassa ajoneuvotekniikan kehittämisessä.
Aiheesta muualla

Kuvia tai muita tiedostoja aiheesta Liikenneturvallisuus Wikimedia Commonsissa
Virhetarjonta

Virhetarjonta eli malpresentaatio tarkoittaa sikiön virheellistä sijaintia kohdussa synnytyksen lähestyessä tai käynnistyttyä. Virhetarjontoja on monenlaisia, ja ne vaihtelevat lievistä (helposti korjattavissa tai komplikaatioriski alhainen) vakaviin. Erilaisia tarjontoja kutsutaan sen mukaan, mikä sikiön osa on ”tarjonnassa” eli lähimpänä kohdunsuuta, esimerkiksi selkätarjonta, perätarjonta jne.
Viekijärvi

| Viekijärvi |
| --- | --- |
 Viekijoki laskee pohjoisen suunnasta Viekijärveen.
Valtiot:  Suomi 
Paikkakunta:  Lieksa 
Koordinaatit:  63°24′39″N, 29°42′53″E
Vesistöalue ja valuma-alueen tietoja
Laskujoki:  Halinjoki 
Järvinumero:  04.482.1.001
Mittaustietoja
Pinnankorkeus:  93,8 m  
Rantaviiva:  75,513 km  
Pinta-ala:  24,8113 km2 
Tilavuus:  0,144563703 km³  
Keskisyvyys:  5,83 m  
Suurin syvyys:  23,2 m  
Saaria:  82 
 fiViekijärvi 
Viekijärvi  on Pohjois-Karjalassa Lieksassa sijaitseva järvi.
Maantietoa > Järvi

Järven pinta-ala on 2 480 hehtaaria eli 24,8 km². Se on 20 kilometriä pitkä ja 5,4 kilometriä leveä. Sen tilavuus on 144,6 miljoonaa m³ eli 0,14 km³. Järven keskisyvyys on 5,8 metriä, ja suurin syvyys on 23,2 metriä.
Järvessä on laskettu olevan 82 saarta. Niiden yhteispinta-ala on 52 ha, mikä on noin 2 % järven kokonaispinta-alasta. Kaikki saaret ovat alle hehtaarin suurisia. Viisi niistä ovat yli aarin kokoisia. Suurin saarista on Varpasensaari, joka on kilometrin pituinen ja 500 metriä leveä ja jossa on kymmenen vapaa-ajan asuntoa. Muut suuret saaret ovat pohjoispäässä sijaitsevat Lehtosaari, Kalliosaari, ja Kääkkälänsaari. Loput 77 ovat alle aarin kokoisia.
Järven rantaviivan pituus on 75,5 kilometriä, josta saarten rantaviivan yhteispituus on 17,5 kilometriä. Rannat ovat pääasiassa metsämaata, joita katkaisevat pienet peltoalueet ja kivisen rannikon pienet niemet ja lahdelmat. Pisin lahti on Varpasenlahti, joka on 2,2 kilometriä pitkä ja 500 metriä leveä. Sen suuta vartioivat autiot Lehtosaari, Edussaari ja Raatosaari. Vastarannalla sijaitsee matala Vaaralahti, jonka sivulahti Vaaralampi työntyy etelään 700 metrin pituisena ja 150 metriä levyisenä. Erityinen alue on muodostunut Viekijoen suistosta, kun sen kuljettamat sedimentit ovat kasvattameet suistossa joen uomaa kilometrin verran järvellepäin. Vaaranlahden rantaan laskeutuu 90 metrinen Suurivaara ja sen takana oleva Pekanvaara. Varpasenlahden suunnalla kohoaa kaksi satametristä mäkeä Lontsinvaara ja Heinävaara, jotka näkyvät järvelle. Järven luusuassa itärannalla kohoaa yli 50 metrinen Lapinvaara.
Maantietoa > Asutus ja liikenne

Järven rannoilla tai niiden lähellä sijaitsevia kyliä ovat luusuassa oleva Kylänlahti, Varpasenlahden lähellä olevat Linnava ja Varpanen sekä luoteispäässä olevat Kuusiniemi ja Hallakorpi. Viekijärven kirkko sijaitsee pari kilometriä järveltä Viekin kylässä Viekijoen varressa. Koillisrannoilla asutus on harvempaa.
Kantatie 73 Lieksasta Nurmekseen ohittaa järven itäpuolelta. Pohjoispäässä se kulkee verrattain läheltä järven rantaa. Yhdystie 5261 seuraa vastaavasti järven länsipuolta. Joensuu–Kontiomäki-rautatie kulkee Pielisen ja Viekijärven välistä. Radalta näkee järvelle luusuan sillalta, kun rata ylittää Halinjoen, ja Varpasenlahdelle, kun rata seuraa mäen rinteitä useamman kilometrin matkalla.
Vesistösuhteet

Järvi sijaitsee Vuoksen vesistössä (vesistöaluetunnus 04) Pielisen reitin valuma-alueen (04.4) Viekijoen valuma-alueella (04.48), jonka Viekijärven alueeseen (04.482) järvi kuuluu. Järveen laskee pohjoisesta Viekin kylän läpi virtaava Viekijoki, jonka alajuoksuun yhtyy vasemmalta Ruosmanjoki. Ruosmanjoki tuo Viekijärven itäpuolelta lukuisien järvien vedet.
Viekijärvi laskee lyhyttä Halinjokea myöten hitaasti laajenevaan Petäjäjärveen, joka on osa Pajujärven vesiallasta. Pajujärven laskupaikka sijaitsee Viensuussa, josta vuolle työntyy Pielisen Virsulahteen. Pielinen laskee Pielisjokea myöten Saimaan Pyhäselälle. Saimaa on Vuoksen vesistön pääjärvi, joka laskee Vuoksen kautta Venäjälle Laatokkaan.
Lahja (kirja)

Lahja – Vaihdannan muodot ja periaatteet arkaaisissa yhteiskunnissa on ranskalaisen sosiologin ja etnologin Marcel Maussin kuuluisin teos. Mauss oli kiinnostunut arkaaisten yhteiskuntien sopimusoikeudesta ja taloudellisten suoritteiden järjestelmästä. Teoksessaan Mauss vertailee Polynesian, Melanesian, Pohjois-Amerikan alkuperäiskansojen ja muinaisten oikeusjärjestelmien sopimus- ja vaihdantamuotoja, jossa lahjojen antamisen, vastaanottamisen ja korvaamisen velvoitteet leimaavat yhteiskunnan vaihdantaan. Mauss tutkii lahjojen vaihtamista yleisinhimillisenä ilmiönä. Teoksen mukaan lahjat ovat periaatteellisesti vapaaehtoisia ja vaikuttavat eduntavoittelusta vapailta, mutta todellisuudessa pyyteettömiä lahjoja ei ole. Esseemuotoinen teos julkaistiin alun perin L’Année Sociologique -lehdessä nimellä ”L’Essai sur le don” vuosina 1923–1924. Jouko Nurmiaisen ja Jyrki Hakapään tekemä suomennos ilmestyi Tutkijaliiton kustantamana vuonna 1999.
Totaalinen suorite

Arkaaisissa yhteiskunnissa sopimusoikeus ja taloudellisten suoritteiden järjestelmät ovat totaalisia sosiaalisia ilmiöitä, koska ne ilmaisevat uskonnollisia, oikeudellisia, moraalisia, poliittisia ja taloudellisia instituutioita samanaikaisesti. Maussin mukaan ryhmät tekevät sopimuksia, sitoumuksia ja vaihtokauppoja yksilöiden sijaan. Varallisuus ja taloudellista arvoa sisältävät esineet ovat vain pieni osa vaihdantaa. Vaihdannan piiriin kuuluvat myös suosionosoitukset, viihdykkeet, rituaalit, sotilaallinen apu, naiset ja lapset. Mauss kutsui vaihdantatyyppiä totaalisen suoritteen järjestelmäksi. Totaalisen suoritteen järjestelmän kulmakivi on vastavuoroisuuden velvoite saadusta lahjasta. Totaalisen suoritteen talous- ja oikeustyyppi sisältää useita teemoja, sääntöjä ja ideoita. Pohjois-Amerikan alkuperäiskansojen potlatch on totaalisen suoritteen äärimmäinen muoto. Mauss kutsui potlatchia kilpailulliseksi totaaliseksi suoritteeksi.
Polynesia

Polynesian totaalisen suoritteen järjestelmässä uskonnollinen ja moraalinen selitys on kaikkein vahvimpana. Maussin mukaan lahjaksi annetuissa esineissä on oma henkensä, mikä pakottaa vastaanottajan palauttamaan saadun lahjan. Esineessä on osa sen alkuperäistä omistajaansa, jolloin lahjan antajalla on valtaa sen vastaanottajasta. Esineen henki seuraa jokaista saajaansa. Vastalahjan täytyy olla vastaavan arvoinen tai suurempiarvoinen. Takaisinmaksu antaa suorittajalleen auktoriteetin ja valta-aseman, sillä hän on ketjun viimeinen linkki. Polynesialainen lahjojen vaihdanta on todellisuudessa henkisten siteiden verkko.
Melanesia

Kula-vaihdanta on tyypillinen totaalisen suoritteen järjestelmän muoto Melanesiassa. Kula on Trobriandsaarten seremoniallinen tapahtuma, jossa vaihdetaan arvoesineitä – kaulakoruja ja rannerenkaita. Nämä arvoesineet kiertävät saarelta saarelle ja ovat jatkuvasti kierrossa. Kaulakoruja ja rannerenkaita ei pidetä pitkään hallussa, vaan ne laitetaan eteenpäin Kula-ringissä. Esineen pitäminen itsellä liian pitkään olisi häpeällistä. Maussin mielestä Kula on laaja heimojen välisen kaupan muoto, jossa solmitaan liittolaissuhteita, sekä kilpailullinen Potlatch. Kulassa on myös uskonnollisia ja myyttisiä aspekteja, koska kuuluisimmilla kaulakoruilla ja rannerenkailla on omat nimet, persoonallisuus, tarina ja historia. Kula-vaihdanta on sekoitus kilpailullista Potlatchia ja polynesialaista maagis-moraalista lahjanvaihdantaa.
Pohjois-Amerikka

Potlatch on Pohjois-Amerikan luoteisosien heimojen vaihdantamuoto. Potlatchissa pyritään voittamaan toinen osapuoli lahjojen määrällä, jopa tuhoamisella. Vastavuoroisesti lahja pitäisi pystyä korvaamaan ja palauttamaan saman arvoisesti tai suurempana. Potlatch toimii heimojen ja klaanien sekä yksityiselämässä. Potlatchissa antamalla lahjoja ositetaan rikkautta ja onnea. Ainoa tapa säilyttää valta-asema on suurellinen lahjojen antaminen ja vastapuolen nöyryyttäminen. Velvollisuus ottaa vastaan lahja on myös pakottava, koska lahjasta kieltäytyminen olisi tappion myöntämistä etukäteen.
Muinaiset oikeusjärjestelmät

Maussin mukaan roomalaisesta oikeudesta, germaanien oikeudesta ja klassisesta hinduoikeudesta voidaan löytää totaalisen suoritteen mukainen lahjatalous. Lahjatalouden kehityksellä on sosiaalievoluution kannalta merkittävä rooli. Lahjatalouden instituutiot ovat olleet tärkeä askel oikeudellisten ja taloudellisten käytäntöjen kehityksessä ja sen jäänteitä voi tutkia muinaisista oikeusjärjestelmistä.
Johtopäätökset

Lahjatalouden moraalinen ja taloudellinen velvoite on osa länsimaista yhteiskuntaa. Lahjaa täytyy maksaa takaisin samanarvoisesti tai suurempiarvoisesti. Maussin mukaan julkiset ja yksityiset sosiaalista hyvinvointia lisäävät teot ovat paluuta vanhaan lahjatalouden järjestelmään, jossa velvollisuus ja vapaaehtoisuus sekoittuvat. Tutkimuksen tulokset valaisevat moraalia ja kehittävät ihanteita.
Lähde

Mauss, Marcel: Lahja: Vaihdannan muodot ja periaatteet arkaaisissa yhteiskunnissa.
Live at the Ritz ’89

| Live at the Ritz ’89 Garth Rockett & The Moonshiners |
| --- | --- | --- |

Vuoden 2000 CD-julkaisun kansikuva.
Livealbumin tiedot
 Äänitetty : 16. toukokuuta 1989 Manchester, Englanti
 Julkaistu: 1989
 Formaatti: VHS CD (2000)
 Tyylilaji: hard rock
 Levy-yhtiö: Fotodisk Purple Records
Garth Rockett & The Moonshinersin muut julkaisut
|   | Live at the Ritz ’89 1989 |   |
Ian Gillanin muut julkaisut
| Accidentally on Purpose 1988 | Live at the Ritz ’89 1989 | Naked Thunder 1990 |
Live at the Ritz ’89 on Ian Gillanin Garth Rockett & The Moonshiners -yhtyeen video sekä ainoaksi jäänyt julkaisu. Se julkaistiin vuonna 1989, ja uudelleen CD-formaatissa vuonna 2000. Gillan kokosi yhtyeen ystäviensä kanssa Deep Purplen The House of Blue Light -kiertueen jälkeen ja alkoi tehdä muutamia keikkoja Englannissa. Pian tämän jälkeen hän sai kuulla, että hänet on erotettu Deep Purplesta, minkä jälkeen Gillan teki yhtyeensä kanssa kiertueen Englannissa.
Kappaleet

I’ll Rip Your Spine Out
No Laughing in Heaven
Living for the City
Trouble
Ain’t That Loving You Baby
No More Cane on the Brazos
I Thought No
Nothing But the Best
Let It Roll
Unchain Your Brain
I Can’t Dance to That
No Easy Way
New Orleans
Lucille
Brazos (reprise)
Kokoonpano

Ian Gillan - laulu
Steve Morris – kitara
Harry Shaw -kitara
Mark Buckle - koskettimet
Keith Mulholland - basso
Lou Rosenthal - rummut
Aiheesta muualla

Live at the Ritz ’89 discogs.com -sivustolla (englanniksi)
Viriaaliteoreema

Viriaaliteoreema (lat. vis, voima) on tilastollisen mekaniikan tulos, joka kuvaa klassisen kaasun hiukkasten liike-energian ja potentiaalienergian odotusarvojen suhdetta. Ulkoisessa potentiaalissa, jonka voimakkuus on kääntäen verrannollinen etäisyyden neliöön, liike-energia on puolet painovoimaenergiasta:
Viriaaliteoreemasta voidaan johtaa yleisimpiä lausekkeita muille kuin painovoimakentälle.
Energian ekvipartitioperiaate on viriaaliteoreeman suora seuraus. Ekvipartitioperiaatteen mukaan lämpötilassa T olevan systeemin jokaisella vapausasteella on kT/2 verran energiaa, missä k on Boltzmannin vakio.
Yllä keskiarvolla tarkoitetaan keskiarvoa eri hiukkasten yli. Viriaaliteoreema pätee samassa muodossa myös yksittäisille hiukkasille, jos keskiarvoksi otetaan aikakeskiarvo.
Vieirinha

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Adelino André Vieira Freitas
Syntymäaika: 24. tammikuuta 1986 (ikä 38)
Syntymäpaikka: Guimarães, Portugali
Pelipaikka: laitalinkki
Pituus: 172 senttimetriä
Seura
Seura:  VfL Wolfsburg
Pelinumero: 8
Junioriseurat
1995–1996:  Torcatense
1996–2002:  Vitória Guimarães
2002–2004:  Porto
Seurat
| Vuodet | Seura | O | (M) |
| 2004–2005 |  Porto B | 38 | (12) |
| 2005–2008 |  Porto | 8 | (0) |
| 2006 | → Marco (laina) | 13 | (4) |
| 2007–2008 | → Leixões (laina) | 22 | (1) |
| 2008–2009 | → PAOK | 16 | (1) |
| 2009–2012 |  PAOK | 67 | (16) |
| 2012– |  VfL Wolfsburg | 104 | (4) |
Maajoukkue
| 2001 | Portugali U16 | 6 | (2) |
| 2002–2003 | Portugali U17 | 24 | (10) |
| 2003–2005 | Portugali U19 | 24 | (13) |
| 2005–2006 | Portugali U20 | 12 | (1) |
| 2005–2009 | Portugali U21 | 17 | (3) |
| 2013– | Portugali | 25 | (2) |
 Seurajoukkueuran tilastot kattavat vain kansalliset sarjat, päivitetty 13. heinäkuuta 2016.  Maajoukkueuran tilastot päivitetty 13. heinäkuuta 2016.
| Mitalit> Maa:   Portugali.Miesten jalkapallo.EM-kilpailut  | Mitalit> Maa:   Portugali.Miesten jalkapallo.EM-kilpailut  | Mitalit> Maa:   Portugali.Miesten jalkapallo.EM-kilpailut  | Maa:   Portugali> Miesten jalkapallo. |
| --- | --- | --- | --- |
|  Kultaa | Ranska 2016 | jalkapallo |  |
Adelino André Vieira Freitas, useammin tunnettu nimellä Vieirinha, (s. 24. tammikuuta 1986 Guimarães) on portugalilainen jalkapalloilija, pelipaikaltaan hyökkääjä tai keskikenttäpelaaja. Hänen nykyinen seuransa on VfL Wolfsburg.
Seurajoukkueura

Vieirinha nousi FC Porton juniorijoukkueesta B-joukkueen ja Portugalin kakkosliigan Marcossa vietetyn lainajakson kautta ykkösjoukkueeseen 2006. Hän pelasi Portossa kahdeksan sarjaottelua joukkueen voittaessa Portugalin Superliigan mestaruuden kaudella 2006–2007. Seuraavan kauden hän pelasi lainalla pääsarjassa pelanneessa Leixõesissa.
Vieirinha pelasi kauden 2008–2009 lainalla Kreikan Superliigan PAOK:ssa. Siirto vakinaistettiin seuraavana kesänä. Hän pelasi PAOK:ssa neljän kauden aikana kaikkiaan 83 pääsarjaottelua, joissa teki 17 maalia. Kesällä 2012 hän siirtyi Bundesliigaseura VfL Wolfsburgiin. Hän voitti Saksan cupin 2015.
Vieirinha on pelannut Mestarien liigaa Portossa yhden ja Wolfsburgissa kahdeksan ottelua, lisäksi PAOK:ssa kaksi Mestarien liigan karsintaottelua. Eurooppa-liigaa hän on pelannut PAOK:ssa ja Wolfsburgissa.
Maajoukkueura

Vieirinha pelasi Portugalin kaikissa ikäkausimaajoukkueissa. Hän oli voittamassa alle 17-vuotiaiden Euroopan-mestaruutta 2003. Ensimmäisen A-maaottelunsa hän pelasi MM-karsintaottelussa Israelia vastaan maaliskuussa 2013. Ensimmäisen maaottelumaalinsa hän teki Irlantia vastaan kesäkuussa 2014. Hän pelasi saman vuoden Brasilian MM-kilpailuissa 21 minuuttia ottelussa Ghanaa vastaan. Ranskan EM-kilpailuissa 2016 hän pelasi kaikki kolme alkulohkon ottelua, muttei päässyt enää pudotuspeliotteluissa kentälle Portugalin voittaessa Euroopan-mestaruuden.
Saavutukset

Jalkapallon Euroopanmestaruuskilpailut: kultaa 2016
Portugalin Superliiga: 2006–2007
Portugalin supercup: 2006
Saksan cup: 2015
DFL-Supercup: 2015
Lelu (albumi)

| Lelu Sanni |
| --- | --- | --- |

Studioalbumin tiedot
 Julkaistu: 24. huhtikuuta 2015
 Formaatti: CD, digitaalinen
 Tuottaja(t): Henri Salonen
 Tyylilaji: pop
 Kesto: 39.39
 Levy-yhtiö: Warner Music Finland
Listasijoitukset
  Suomen virallinen lista: 1.
Sannin muut julkaisut
| Sotke mut 2013 | Lelu 2015 | Sanni 2016 |
Singlet albumilta Lelu
 ”2080-luvulla” Julkaistu: 13. helmikuuta 2015  ”Pojat” Julkaistu: Toukokuu 2015  ”Supernova” Julkaistu: Kesäkuu 2015
Lelu on Sannin toinen studioalbumi, joka julkaistiin 24. huhtikuuta 2015. Se debytoi Suomen virallisen listan ensimmäiselle sijalle, jolla se vietti kaksi viikkoa. Lelu pysyi albumilistalla yhteensä 65 viikkoa.
Albumin ensimmäinen single ”2080-luvulla” julkaistiin 13. helmikuuta 2015. Kappaleesta muodostui Sannin uran suurin hitti, sillä se nousi 13 viikon ajaksi Suomen soitetuimmaksi radiokappaleeksi sekä latauslistan ensimmäiseksi ja singlelistan kolmanneksi. Toinen single ”Pojat” menestyi huomattavasti heikommin sillä se nousi vain yhdeksi viikoksi singlelistan 11:nneksi ja radiosoitossakin sen paras sijoitus oli vain 68. sija. Kolmas single ”Supernova” julkaistiin kesäkuussa 2015.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Lelu | Sanni Kurkisuo, Hank Solo | 3.45 |  |  |  |  |  |  |
| 2. | 2080-luvulla | Sanni Kurkisuo, Hank Solo | 4.17 |  |  |  |  |  |  |
| 3. | Pojat (mukana Tippa-T) | Sanni Kurkisuo, Hank Solo, Tippa-T | 3.23 |  |  |  |  |  |  |
| 4. | Supernova | Sanni Kurkisuo, Hank Solo | 4.52 |  |  |  |  |  |  |
| 5. | Mitä jos ne näkee | Sanni Kurkisuo, Hank Solo | 4.12 |  |  |  |  |  |  |
| 6. | Lapsi Heurekassa | Sanni Kurkisuo, Hank Solo | 3.59 |  |  |  |  |  |  |
| 7. | Isin tyttö | Sanni Kurkisuo, Hank Solo | 4.25 |  |  |  |  |  |  |
| 8. | Lauantai-iltana | Sanni Kurkisuo, Hank Solo | 3.53 |  |  |  |  |  |  |
| 9. | Kokaiini | Sanni Kurkisuo, Hank Solo | 3.58 |  |  |  |  |  |  |
| 10. | Soita mua (S&M) | Sanni Kurkisuo, Hank Solo | 2.55 |  |  |  |  |  |  |
Arvostelut

Helsingin Sanomat:
Ilta-Sanomat:
Keskisuomalainen:
Soundi: